钦定古今图书集成/明伦汇编/氏族典/第497卷 > 《四川总志》 > 邓以赞
## 钦定古今图书集成/明伦汇编/氏族典/第497卷 > 《四川总志》 > 邓以赞

按《明外史邓以赞传》：“以赞，字汝德，新建人。隆庆五年，
举会试第一，廷试第三，授编修。万历初，座主张居正
柄国政，以赞时有匡谏，居正弗善也。移疾归。久之，补
原官，旋引退，诏起中允，至中途，复以念母返。再起南
京祭酒，就擢礼部右侍郎，复就转吏部。居母忧，不胜
丧而卒，谥文洁。”